google/wiki40b huggingface dataset:
Mohammed Camara

Biografi

Mohammed Camara startet sin fotballkarriere i Beauvais Oise i 1993. I 1996 var han en periode på utlån til Troyes før han i august 1997 gikk til Le Havre. Sesongen etter gikk Camara til Lille før han i august 1999 returnerte til Le Havre.
Sommeren 2000 ble Mohammed Camara kjøpt av Wolverhampton Wanderers for £100 000, og han debuterte for Wolves den 26. august 2000 i en ligakamp mot Burnley. Totalt fikk Camara med seg 18 ligakamper i 2000/01-sesongen for klubben fra West Midlands, mens han i den påfølgende sesongen stoppet på 27 ligakamper. I 2002/03-sesongen ble det ingen obligatoriske kamper for Wolves på Mo Camara og kort tid etter at kontrakten med Wolverhampton var over gikk han gratis til Burnley. Hans første kamp for the Clarets var mot Crystal Palace den 9. august 2003 og dette var den første av i alt 45 ligakamper for Camara i 2003/04-sesongen. Også i hans andre sesong som Burnleyspiller fikk han bokført 45 ligakamper.
I 2005 gikk Camara nok en gang gratis til en klubb, og denne gang var det Celtic som ble hans nye arbeidsgiver. Han debuterte for Celtic den 27. juli 2005 da de tapte 5-0 for slovakiske Artmedia Bratislavia i en Europacupkamp. Tre dager senere fikk han sin ligadebut i Skottland da Celts spilte 4-4 mot Motherwell. Camara spilte regelmessig for Celtic i første del av 2005/06-sesongen, men han i andre bare hadde noen få kamper, og da sesongen var over hadde han fått med seg 18 ligakamper og 5 cupkamper for klubben fra Glasgow.
Etter å ha spilt 1 ligakamp for Celtic i starten på 2006/07-sesongen returnerte han til engelsk fotball i august 2007 da han skrev under på en 3-årskontrakt med Derby County. Hans første kamp for the Rams var mot Norwich City 19. august 2006. Han spilte stort sett regelmessig i første del av 2006/07-sesongen, men da James McEveley ble kjøpt fra Blackburn Rovers i januar 2007 har Camara fått mindre spilletid i Derbydrakten. Totalt spilte han 19 ligakamper og 5 cupkamper for klubben fra Derbyshire i 2006/07-sesongen.
I Mo Camaras første kamp for Derby i 2007/08-sesongen scoret han også sitt første mål for the Rams. Det skjedde i en ligacupkamp mot Blackpool den 28. august 2007 i en kamp som Blackpool til slutt vant 7-6 etter straffer. Han debuterte i Premier League 1. september 2007 mot Liverpool, men han hadde ingen god debut i kampen som Liverpool til slutt vant 6-0. Det ble bare en ligakamp og en cupkamp for Derby i første del av 2007/08-sesongen og derfor valgte han å signere på en låneavtale med Norwich City den 20. november 2007. Han spilte sin første kamp for Norwich den 24. november 2007 da de slo Coventry City 2-0 i en ligakamp, og totalt fikk han med seg 10 ligakamper for the Canaries før han vendte tilbake til Derby den 2. januar 2008. Kun to dager senere var han igjen klar for et nytt låneopphold for Norwich.
Kvalifisering til Eliteserien i fotball for menn

Kvalifisering til Eliteserien i fotball for menn inneholder en oversikt over sesonger hvor det er spilt kvalifisering til Eliteserien i fotball siden opprettelsen av en nasjonal serie i 1963.
Første kvalifisering ble spilt høsten 1972, da Raufoss slo Pors og Mo og rykket opp til 1. divisjon 1973. Det har siden blitt spilt kvalifisering hvert år bortsett fra 1995 og 2012.
Alle årstall i artikkelen relaterer seg til sesongen det ble spilt kvalifisering til, selv om kampene ble spilt etter sesongslutt året før.

2016

Kvalifisering til Eliteserien 2016 ble spilt høsten 2015 som cupspill mellom lagene fra nr. 3 til nr. 6 i 1. divisjon, Kristiansund BK, Hødd, Jerv og Ranheim og nr. 14 fra Eliteserien, Start.
Lagene fra 1. divisjon gjorde opp om én plass, der vinneren møtte laget fra Eliteserien i play-off over to kamper.

2015

Kvalifisering til Eliteserien 2015 ble spilt høsten 2014 som cupspill mellom lagene fra nr. 3 til nr. 6 i 1. divisjon, Mjøndalen, Kristiansund BK, Bærum og Fredrikstad og nr. 14 fra Eliteserien, Brann.
Lagene fra 1. divisjon gjorde opp om én plass, der vinneren møtte laget fra Eliteserien i play-off over to kamper.

2014

Kvalifisering til Eliteserien 2014 ble spilt høsten 2013 som cupspill mellom lagene fra nr. 3 til nr. 6 i 1. divisjon, Hødd, Ranheim, HamKam og Mjøndalen og nr. 14 fra Eliteserien, Sarpsborg 08.
Lagene fra 1. divisjon gjorde opp om én plass, der vinneren møtte laget fra Eliteserien i play-off over to kamper.

2013

Kvalifisering til Eliteserien 2013 ble spilt høsten 2012 som cupspill mellom lagene fra nr. 3 til nr. 6 i 1. divisjon, Sandefjord, Mjøndalen, Bodø/Glimt og Ullensaker/Kisa og nr. 14 fra Eliteserien, Sandnes Ulf. 
Lagene fra 1. divisjon gjorde opp om én plass, der vinneren møtte laget fra Eliteserien i play-off over to kamper.

2012

Det ble ikke spilt kvalifisering til Eliteserien 2012

2011

Kvalifisering til Eliteserien 2011 ble spilt høsten 2010 som cupspill mellom lagene fra nr. 3 til nr. 5 i 1. divisjon, Fredrikstad, Løv-Ham og Ranheim, og nr. 14 fra Eliteserien, Hønefoss

2010

Kvalifisering til Eliteserien 2010 ble spilt høsten 2009 som cupspill mellom lagene fra nr. 3 til nr. 5 i 1. divisjon, Kongsvinger, Sogndal og Sarpsborg 08, og nr. 14 fra Eliteserien, Fredrikstad

1995

Ingen kvalisering grunnet utvidelse av Eliteserien fra 12 til 14 lag fom. 1995-sesongen
Paugandemningen

Paugandemningen er en demning med et vannkraftverk i Gatineau-elva i Québec, Canada. Det har en installert total vannkrafteffekt på 204 MW, fordelt på 8 generatorer. Vannfallet (hydraulic head) er på 40,5 meter. Anlegget stod ferdig konstruert i 1956. Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er energiselskapet Hydro-Québec.
Grunnkretser i Leikanger kommune

Grunnkretser i Leikanger kommune er delområder og grunnkretser som seksjonerer Leikanger kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
HTCondor

HTCondor er en programvare for distribuert parallellisering av ressurskrevende oppgaver. Det kan benyttes til å overføre arbeidsmengde til en dedikert dataklynge, og/eller til ledige stasjonære datamaskiner.
HTCondor er fri og åpen programvare. Den kjører på Unix, Linux, FreeBSD, Mac OS X og Microsoft Windows.
HTCondor var tidligere kjent som Condor Cloud, men skiftet navn i oktober 2012 etter en rettssak for varemerker.
Siste stabile versjon er 8.4.7, som ble lansert 6. juni 2016.
Buggi-buggi

Buggi-buggi er en sanglek. Melodien og opphavet er det samme som den engelske varianten «Hokey Pokey.»

Tekst

Så tar vi høyre hånden fram
Så tar vi høyre hånden bak
Så tar vi høyre hånden fram
Og rister litt på den
Å danser buggi buggi
Å snur oss rundt i ring

Så er vi her igjen.
Å, buggi buggi buggi
Å, buggi buggi buggi
Å buggi buggi buggi
Så er vi her igjen

Så tar vi venstre hånden frem
Så tar vi venstre hånden bak
Så tar vi venstre hånden fram
Og rister litt på den
Å danser buggi buggi
Å snur oss rundt i ring
Så er vi her igjen.

Å, buggi buggi buggi osv...

Så tar vi høyre foten frem osv...

Så tar vi venstre foten frem osv...

Så tar vi nesa frem osv...

Så tar vi rompa frem osv...

Så tar vi tunga frem osv...

Så tar vi hodet frem osv...

Så tar vi hele kroppen frem osv...
Kong Carl XVI Gustafs 50-årsmedalje

Kong Carl XVI Gustafs 50-årsmedalje (svensk: Konung Carl XVI Gustafs jubileumsminnestecken) er en svensk dekorasjon tildelt i forbindelse med kong Carl XVI Gustav av Sveriges 50-årsdag 30. april 1996. Medaljen ble tildelt medlemmer av Sveriges og andre lands kongehus, samt andre, i forbindelse med feiringen av kongens jubileum.
Minnemedaljen er utformet som en oval prydet av kongens monogram og med kongelig krone over. Ovalen er i gull. Medaljen er opphengt i et bånd av Serafimerordenens lys blå farge. Minnemedaljen ble tegnet av Ernst Nordin. 
Kong Harald og dronning Sonja er innehavere av Kong Carl XVI Gustafs 50-årsmedalje.
Ulrik Wilbek

Biografi

I sin ungdom var Ulrik Wilbek aktiv i både fotball, håndball og friidrett. Særlig i friidrett viste han talent; han var på landslaget i tresteg, og vant tre bronsemedaljer i DM; 1980, 1981 og 1983. Håndball spilte han i Virum-Sorgenfri Håndballklub, til en skade satte en stopper for denne sporten. Etter dette ble han trener, og i perioden 1985–88 trente han klubbens eliteherrelag.
I 1988 kom han første gang til Viborg HK, for å trene damelaget, som nettopp hadde rykket opp i den øverste serien. Med spillere som Anja Andersen og Wilbeks senere kone Susanne Munk Lauritsen bet laget seg fast og vant i 1991 for første gang medaljer, denne gangen sølv. Wilbek ble deretter hentet av det danske håndballforbundet til å trene damelandslaget, som få år tidligere var på nippet til å bli lagt ned. Imidlertid hadde gode resultater med ungdomslandslaget, som Wilbek også var trener for ved siden av arbeidet i Viborg HK, fått forbundet til å gi seniorlaget en ny sjanse, og med Wilbek som trener ga det en hurtig gevinst. Han fikk etablert en grunnstamme med spillere som Anja Andersen, Janne Kolling, Anette Hoffmann og Susanne Munk Lauritsen, som første gang for alvor viste seg på den internasjonale scene ved å vinne sølv under VM i Norge 1993. Allerede året etter ble det gull under EM i Tyskland. Deretter ble det flere suksesser, med gull under OL i Atlanta som et høydepunkt.
I 1998 valgte Ulrik Wilbek å gi seg på toppen med damelandslaget, for å vende tilbake til jobben som klubbtrener i Viborg HK. Det ble også her flere gode år, med fire DM-gull og en finale i Champions League, før Wilbek ønsket nye utfordringer. Han ble da trener for klubbens herrelag, som til nå hadde levd en mer anonym tilværelse. Etter et par resultatmessig beskjedne år her lot han seg overtale til å overta jobben som landslagstrener for herrelaget, som hadde mange talentfulle spillere. 
Med Wilbek som trener fikk herrelaget suksess, med bronsemedalje ved EM i Sveits 2006, og tilsvarende ved VM i Tyskland 2007. Laget under Wilbeks ledelse vant gull ved EM i Norge 2008 og EM i Serbia 2012. Ved VM i Sverige 2011 og VM i Spania 2013 ble det sølvmedaljer.
Wilbek ble i 2010 tildelt ridderkorset av Dannebrogordenen. I 2012 ble han av IHF kåret til «den beste herretrener i verden».
Privat ble Wilbek i 1994 gift med damelandslagets keeper Susanne Munk Lauritsen, og sammen har de to barn. Wilbek har i tillegg en datter fra et tidligere forhold.
Devil in His Heart

The Donays

Foruten frontsanger Yvonne Singleton, besto The Donays av Michelle Ray, Mary (etternavn ukjent) og søstrene Janice og Armie Guinn, De spilte kun inn Drapkin komposisjonene «Devil in His Heart» og «Bad Boy» (sistnevnte sang må ikke forveklses med Larry Williams sang av samme navn). Gruppen ble oppløst etter dette, grunnet mer satsing på utdannelse. Unntaket var Yvonne Singleton som fortsatte som artist og forandret etternavnet til Vernee.

Teksten

Tekstens jeg er en jente som er vilt forelsket i en gutt, men som får advarsler fra sine venninner om at gutten bare er ute etter å utnytte henne. Koret har oppgaven med å komme med advarslene, mens vokalist Yvonne Singleton har rollen som den nyforelskede jenta.

The Beatles' coverversjon

Brian Epstein drev platebutikken NEMS da han traff The Beatles i 1961 og ble deres manager. Han hadde som forretningspolicy at alle plater skulle det bestilles minst et eksemplar av; til tross for at de ikke havnet på noen hit-liste. Derfor ble det til at The Beatles fant denne obskure sangen og lagde en coverversjon. De spilte den også på konserter i 1962 og 1963. Det faktum at George Harrison er vokalist, kan tyde på at det nettopp var han av gruppens medlemmer som kom over The Donays' singel.
The Beatles døpte om tittelen til «Devil in Her Heart» som de spilte inn 18. juli 1963 i Abbey Road Studios. De trengte tre tagninger før den var klar til videre arbeid med pålegg. De gjorde tre forsøk hvor de la på vokal og maracas og siste forsøk (tagning 6) ble brukt til utgivelse. De spilte sin versjon i g-dur.
Gruppen ga ut sin versjon av «Devil in Her Heart» først 22. november 1963 på albumet With The Beatles i Storbritannia og 10. april 1964 på The Beatles' Second Album i USA.

Get Back sessions

7. januar 1969 drev The Beatles og øvde inn blant annet «Don't Let Me Down». Siden stemningen innad i gruppa ikke var helt på topp, tok de ofte og jammet gamle sanger de hadde spilt på spillejobber før de ble berømte. Dette var for å mimre sine mer glade dager, og forhåpentligvis få opp stemningen. Mens de terper på «Don't Let Me Down», begynner plutselig Harrison å spille riffet til «Devil in Her Heart» slik at det passer inn i «Don't Let Me Down». Derfor blir det til at gruppen spiller og synger en versjon (med Lennon på vokal) av «Devil in Her Heart»; men versjonen er preget av at de husker den knapt, og vil følgelig aldri bli offentlig utgitt.
Hermann Josef Wehrle

Bakgrunn

Hermann Josef Wehrle, som var oldebarn av sosialpedagogen og lærlingeforeningsgrunnleggeren Johan Gregor Breuer, ble født i Nürnberg, men familien flyttet under hans tidlige barndom til Höchst (senere en bydel av Frankfurt am Main. 
og ble innkalt til soldattjeneste i den tyske hær i første verdenskrig. Den 10. desember 1918 begynte han på det katolske presteseminaret i Fulda, men sluttet etter en kort tid og begynte å studere filosofi og katolsk teologi i Frankfurt am Main. 
Han arbeidet så som journalist og ved det offentlige bibliotek i Frankfurt.
I 1938 arbeidet Wehrle ved folkeskolen i Marktbreit, men ble tvinget til å skulle på grunn av sin manglende støtte til nazismen. Hsn begynte så igjen på katolsake prestestudier, nå ved klosteret St. Ottilien. Etter at klosteret ble oppløst i april 1941 fortsatte Wehrle på presteseminaret i Freising.
Divisjon (matematikk)

Divisjon eller deling er innenfor matematikk, spesielt elementær aritmetikk, en regneart som er motsatsen til multiplikasjon. Resultatet av en divisjon kalles en kvotient. Divisjon kan uttrykkes ved flere tegn: , ,  ÷  (særlig på engelsk) eller .
Divisjon er en binær operasjon, definert for to tall a og b, for b ulik null, ved at hvis , er . For eksempel er , siden . Divisjon med null er ikke definert.

Langdivisjon

Langdivisjon er en metode som ble først innført av indiske matematikere og gikk derfra videre til arabiske matematikere.  Fra den arabiske verden kom metoden så til Europa, der den har vært kjent ihvertfall siden 1200-tallet. Metoden kalles gjerne for en algorisme eller algoritme. Dette spesielle ordet stammer også fra arabisk, der det imidlertid var navnet på den persiske matematikeren som skrev ned denne metoden. Han het Al-Khwârizmî.
I eksempelet er dividenden tallet 8552. Divisor er tallet 37 og kvotienten (svaret på divisjonen) er 231. Det røde 5-tallet som står helt nederst, er selve regnestykkets rest: 5 er altså det tallet som blir til overs etter at divisjonen er ferdig. Hadde dividenden vært 5 mindre, dvs. hadde dividenden vært 8547, så hadde divisjonen gått opp, og resten (det nederste røde tallet) ville da ha vært null.
Etter hver subtraksjon trekker man ned neste siffer i dividenden. Dette er angitt med de prikkede linjene i figuren. Når samtlige siffer i dividenden er blitt trukket ned, er regnestykket ferdig. Det er den siste resten man da får, som er selve regnestykkets rest.
Magirus

Magirus, egentlig Magirus Feuerwehrwerke, idag Iveco-Magirus, er en tysk produsernt av utrykningskjøretøyer i Ulm. Tidligere produserte de lastebiler under navnet Magirus-Deutz, og senere var de en del av KHD. I dag inngår de i Iveco.
Selskapet ble stiftet av Conrad Dietrich Magirus, og selskapet begynte med å produsere utrustning for brannvern. Senere produserte man lastebiler og busser. I 1936 ble de fusjoner med Deutz AG i Köln og ble på 1970-tallet en del av italienske Iveco. I dag eksisterer merket som Iveco-Magirus og Lohr-Magirus, og er avdelingen for utvikling og produksjon av brann- og redningsutstyr innenfor Iveco.
Emilia Valeva

Tidlige år

Emilia Văleva ble født i Radnevo av Radka og Yancho, og vokste opp Galabovo, begge i Stara Zagora, Bulgaria, Hun ble interessert i musikk i en tidlig alder, og begynte å synge i et lokalt kor. Seinere drev hun med countrymusikk med Jivka Dimitrova og Dimitar Kolev. Vuleva fikk platekontrakt med Payner, og i 1999 spilte hun inn den første låt sin: "Its over with you".

Planeta Derby

Deltok i Planeta Derby 2004, 2005, 2006, 2007, 2009 og 2010.
Kleberis

Kleberis er en sort ris hvor en høy andel av amylopektin i kornets stivelse (ved høyst 6 % amylose) gjør at riskornene kleber fullstendig til hverandre når de dampes, og i enda høyere grad enn ved grøtris. Frisk kleberis er lett å gjenkjenne på de matthvite og ugjennemsiktige korn. Kleæberis kokes ikke men dampes.

Anvendelse

Idet kleberis har en stor evne til å utvide seg, brukes det ofte til tykningsmiddel og bindemiddel. Kleberis benyttes til mange oppskrifter overalt i Sørøstasia og Østasia.
I Kina spiser man gjerne zongzi (粽子), klumper av kleberis (糯米, nuòmǐ) dekket med bambus- eller sivblader med forskjellig fyll som dadler, søt bønnegrøt, skinke, krabber, jordnøtterr og eggeplomme. En tradisjonell snack fra Beijing er aiwowo, som spises kaldt.
Den japanske mochi, som er en fast del av nyttårsfesten, er søte boller av kleberis, som kan krydres med kinako.
I Korea brukes kleberis dels til fyldige grøtretter, for eksempel med tang og sesamfrø, med abalone eller med hønsekjøtt. Dels fremstilles det mange forskjellige riskaker av moset kleberis som songpyeon, fylt med sesam eller bønnemos, eller med pinjekjerner, maroni eller gresskar.
I det thailandske kjøkken benyttes kleberis (ข้าวเหนียว, khao niao, ofte også kalt Sticky Rice) overveiende, men ikke kun til søte retter. I det nordlige og nordøstlige Isan i Thailand samt i Laos er kleberis det primære levnetsmiddel. Til fremstillingen av kleberis benytter man i Thailand en trykkoker og en bambuskurv. Først lar man kleberisen udvide seg i ca. tre timer i kaldt vann, hvorpå kleberisen dampes i ca. 30 minutter. Etter dampingen kleber riskornene til hverandre. Ved spisingen løsner man risen eller former den til håndterlig tilbehør som man spiser til barbecue kjøtt- eller fiskeretter. I billige thailandske spisehus kan man kjøbp kleberis i små plastikkposer eller som fyll i bambusstenger eller bananblader. 
Ferdig kleberis brukes også til mange slags søtsaker i Thailand som Khao Neow Moon (med kokosnøttmelk), Khao Tom Mad (i bananblader) eller Khao Neow Ma Muang (med gul mango). Kleberis benyttes dessuten til å brygge et øl, sato (สาโท).
The South

The South er en norsk musikkgruppe fra Trondheim. De platedebuterte i 2009 med sitt albumet A Place to Start.
Thrash metal

Historie

Bandet Metal Church fra Seattle spilte inn noen sanger som kan anses som begynnelsen på thrash metal i 1980–1981, men «The Beast Within» av Overkill fra New Jersey, spilt inn for første gang i 1981, regnes gjerne som den første virkelige thrash metal-låten. Denne ble spilt inn noen måneder før San Francisco-bosatte Leather Charm (senere kjent som Metallica) spilte inn sangen «Hit the Lights». Disse tidlige eksemplene på thrash metal var inspirert av britiske heavy metal-band som Judas Priest, Motörhead og Diamond Head, og amerikanske Riot, i tillegg til punk og amerikansk hardcore. En annen viktig inspirasjon er Venom. Venom ga ut debutalbumet Welcome to Hell i 1981 og Black Metal i 1982, som var noe helt nytt på denne tiden; en unik vri av Motörhead og ondskap. Mange amerikanske band, inkludert Metallica, Slayer, Exodus og Testament ser på Venom som en direkte inspirasjon.
I løpet av få år hadde flere nye thrash metal-band oppstått, både i inn- og utland. Rundt Metallicas hjemsted, San Francisco Bay Area, vokste den største thrash metal-scenen fram med blant annet Megadeth (etter at Dave Mustaine ble kastet ut av Metallica), Exodus, Testament, Heathen, Dark Angel og Death Angel. På østkysten, i New York, fulgte andre band i Overkills fotspor, inkludert Anthrax og Nuclear Assault. Her var bandene mye mer inspirert av punk rock, noe som skapte to litt forskjellige musikkstiler i San Francisco Bay Area og New York.
Noen av tidligste thrash metal-bandene utenfor USA (med suksess) var Destruction, Sodom, Tankard og Kreator fra Tyskland som alle startet innen 1984.
Sibbern/Birch/Motzfeldt-ministeriet

Visekonger og stattholdere

Embetene var ikke besatt i perioden.
Pleyel

Pleyel er en fransk pianoprodusent som under navnet Ignace Pleyel & Comp.ie ble grunnlagt av Ignace Pleyel i Paris 1807. 
Ignaz Pleyels sønn, pianisten Camille, overtok bedriftsledelsen i 1824. Sammen med de franske konkurrentene Érard, Gaveau og Mangeot Freres var Pleyel blant de store europeiske klaverfabrikantene fram til rundt 1870. På midten av 1800-tallet var bare Broadwood fra London større, målt etter antall produserte instrumenter.
Pleyel-pianoene var på 1830- og 1840-tallet intimt forbundet med Frédéric Chopin, som foretrakk Pleyels instrumenter. Ett av de to bevarte av Chopins Pleyel-instrumentene er bevart i Storbritannia, og dette har fremdeles en utmerket klang.
På 1800-tallet ble mange taffelpianoer og opprettstående pianoer fra fabrikken eksportert til Norge. Importører var blant annet Cappelen og Dietrichsen i Christiania. 
I perioden september 1923 til august 1927 utga selskapet det musikalske tidsskriftet Revue Pleyel, som utkom en gang i måneden.
I 2000 ble Pleyel overtatt av Manufacture française de pianos, som også eier Érard og Gaveau. På grunn av sterk konkurranse fra asiatiske produsenter har den sistnevnte bedriften lagt ned produksjonen ved hovedfabrikken i Alès, som ble åpnet 1973, for å flytte produksjonen til Saint-Denis. Klaverproduksjonen opphørte rundt slutten av 2013.
Svenska Idrottsgalan

Svenska Idrottsgalan, Idrottsgalan, er siden 2000 en TV-sendt prisutdeling som finner sted i januar hvert år i Globen i Stockholm. Sveriges konge eller annen representant fra kongefamilien er til stede. Under festen hylles årets fremste idrettsutøvere og Bragdguldet og andre priser deles ut. Noen av prisene deles ut av Svenska Idrottsakademin. «Idrottsgalan er den svenske idrettens egen Oscars-utdeling».
Revaluering

Revaluering er, om det er en oppskrivning av et lands valuta, det motsatte av devaluering. Revaluering kan også dreie seg om å veksle over fra en gammel pengeenhet til en ny, for å forenkle prisfastsettelse og omregning til i forhold til andre valutaer.

Normalt sett vurderes et lands valutaverdi i forhold til utenlandsk valuta eller gull. På grunn av høy inflasjon over lang tid (hyperinflasjon) bestemte Tyrkia seg for å revaluere sin valuta 1. januar 2005. Den norske krone ble revaluert med 5 prosent 16. november 1973.
Juan Bernat

Valencia

Bernat vokste opp i byen Cullera like utenfor Valencia, og spilte for Valencias yngre lag i sin barndom. Sommeren 2011 ble han tatt opp til Valencias A-lag, og skrev under en fireårskontrakt med klubben.
Bernat debuterte for Valencia den 27. august 2011 mot Racing Santander, en kamp Valencia vant 4-3. Sesongen 2011/12 spilte han 8 kamper for Valencias A-lag, samtidig som han spilte for klubben B-lag.
Den 28. november 2012 scorte han sitt første mål for Valencia i en 3-1 seier mot UE Llagostera i den spanske cupen.
Sesongen 2013/14 ble Bernat et fast innslag på Valencias startoppstilling, og spilte totalt 36 kamper i løpet av sesongen.

Bayern München

Den 7. juli 2014 skrev Bernat under en femårskontrakt med Bayern München. I sesongen 2014/15 spilte Bernat for det meste venstreving og venstreback, og imponerte i sin første sesong. Han fikk med seg 48 kamper for Bayern München i løpet av sesongen, og var en viktig brikke i laget.